Տիկնիկային տուն

[alt=|մինի|[Թյուդորյան ճարտարապետություն|Թյուդորյան ոճի տիկնիկների տուն, մոտավորապես 1930 թվական]]
**Տիկնիկային տուն** կամ **մանկական տուն** (dollhouse կամ doll's house), փոքրիկ տուն, մանրակերտ խաղալիք տուն։ 20-րդ դարի սկզբից ի վեր տիկնիկային տները հիմնականում երեխաների համար են նախատեսվել, բայց դրանց հավաքորդելն ու կառուցումը նաև շատ մեծահասակների հոբբի են դարձել։ Հյուսիսային Ամերիկայի անգլախոսները սովորաբար օգտագործում են *«տիկնիկների տուն»* տերմինը, սակայն Միացյալ Թագավորությունում և այլ անգլիախոս երկրներում տերմինը *տիկնիկային տուն* է (կամ, ավելի հազվադեպ, *տիկնիկների տուն*)ː Դրանք հաճախ կառուցվում են տիկնիկներ տեղադրելու համար։

Այսօրվա տիկնիկային տնակների պատմությունը կարելի է հետագծել մոտ չորս հարյուր տարի առաջ՝ մինչև Եվրոպայի *մանկական տնակների*  (baby house) ցուցադրական տուփերը, որոնք պատկերում էին իդեալականացված ինտերիերներ։ Ավելի իրատեսական արտաքին հարդարանքով փոքր տիկնիկային տներ հայտնվել են Եվրոպայում 18-րդ դարում։ Վաղ շրջանի տիկնիկային տները բոլորը ձեռակերտ էին, բայց արդյունաբերական հեղափոխությունից և Երկրորդ համաշխարհային պատերազմից հետո դրանք սկսել են ավելի ու ավելի զանգվածային արտադրվել, դարձել են ավելի ստանդարտացված և մատչելի։ Տիկնիկային տները կարող են տարբեր լինել՝ սկսած իրար վրա դարսված պարզ տուփերից, որոնք ծառայում են որպես խաղասենյակներ, մինչև թանգարաններում ցուցադրվող բազմամիլիոն դոլարանոց կառույցներ։

Ժամանակակից մանկական խաղային տիկնիկային տնակների չափերը հիմնականում 1:18 (կամ 2/3") մասշտաբի են, մինչդեռ 1:12 (կամ 1") մասշտաբը տարածված է չափահաս հավաքորդների համար նախատեսված տիկնիկային տնակների համար։

## Պատմություն
աջից|մինի|352x352px|Նոստել տիկնիկային տուն (Նոստել դաստակերտ, Արևմտյան Յորքշիր, Անգլիա), եզակի մանրանկարչական ձեռակերտ տուն, որը կառուցվել 1730-ական թվականներին։ Այդ ժամանակ տիկնիկային տնակները խաղալիքներ չէին համարվում, այլ կոչվում էին «մանկական տներ» և օգտագործվում էին աղջիկներին տնային տնտեսություն վարել սովորեցնելու համարː
Փոքրիկ տները, որոնք կահավորված են կենցաղային իրերով և բնակիչներով՝ թե՛ մարդկանցով, թե՛ կենդանիների, կառուցվել են հազարավոր տարիներ շարունակ։ Ամենավաղ հայտնի օրինակները հայտնաբերվել են Եգիպտոսի հին թագավորության դամբարաններում, որոնք ստեղծվել են մոտ հինգ հազար տարի առաջ։ Բուրգի տակ տեղադրված կահույքի, նավակների, անասունների և ընտանի կենդանիների այս փայտե մոդելները գրեթե անկասկած պատրաստվել են կրոնական նպատակներով։

Եվրոպական ամենավաղ հայտնի տիկնիկային տները 16-րդ դարի *մանկական տներն* են` բաղկացած առանձին սենյակներով պահարան-ցուցափեղկերից։ «Մանկական տուն» (*baby house*) անվան մանուկ (*baby*) բառը ծագել է հին անգլերեն «տիկնիկ» իմաստ կրող բառից։ 

Այս ժամանակաշրջանի տիկնիկային տները ներկայացրել են իդեալականացված ինտերիեր՝ մանրամասն կահավորանքով և աքսեսուարներով։ Պահարանները ձեռքով են կառուցվել՝ ճարտարապետական մանրամասներով, լցված մանրակերտ կենցաղային իրերով և նախատեսված են եղել բացառապես մեծահասակների համար։ «Մանկական» անվանումը վերաբերում էր տների փոքր մասշտաբին, այլ ոչ թե այն ժողովրդագրական խմբին, որին այն ուղղված էր։ Դրանք երեխաներին արգելվել է դիպչել, ոչ թե երեխայի անվտանգության նկատառումներից ելնելով, այլ տիկնիկների տունը պաշտպանելու համար։ Նման պահարանային տները հաղթական հավաքածուներ էին, որոնք պատկանել են Հոլանդիայի, Անգլիայի և Գերմանիայի քաղաքներում ապրող այն քիչ թվով կանանց (matron), ովքեր բավականաչափ հարուստ էին դրանք գնելու համար, և լիովին կահավորված լինելով՝ արժեին լիարժեք տան կառուցման գինը։
[մինի|17-րդ դարի [Նյուրնբերգ|Նյուրնբերգի տիկնիկային տուն, Գերմանիա]]
[մինի|Արվեստի գործերի հավաքորդ Պետրոնելլա դե լա Կուրտի (1624-1707)` հոլանդական կաբինետային տիկնիկային տուն ( [Ամստերդամ, 1670-1690), ցուցադրվում է Ուտրեխտի կենտրոնական թանգարանում]]
մինի|Նյուրնբերգյան խոհանոց, լավ կահավորված հնաոճ տիկնիկային տնակի խոհանոց, բեմանման մանրակերտ, որը թույլ է տալիս օգտվել  ինտերիերից և անարգել տեսնել ներսում գտնվող մանր իրերը
Առաջին հայտնի գրանցված տիկնիկային տունը կառուցվել է 1557-1558 թվականներին արվեստի հովանավոր և հավաքորդ Բավարիայի դուքս Ալբրեխտ V-ի պատվերովː

Ավելի փոքր տիկնիկային տներ, ինչպիսին է Թեյթի տունը՝ ավելի իրատեսական արտաքին հարդարանքով, Եվրոպայում հայտնվել են 18-րդ դարումː 

*Նյուրնբերգյան խոհանոցները*, որոնք մի սենյականոց տիկնիկային տների տեսակ են, թվագրվում են առնվազն 1572 թվականին, երբ դրանցից մեկը նվիրաբերվել է Սաքսոնիայի արքայադուստրեր Դորոթեային և Աննային՝ Սաքսոնիայի կուրֆյուրստ Օգոստոսի (1526-1586) հինգ և տասը տարեկան դուստրերինː

Վաղ եվրոպական տիկնիկային տներից յուրաքանչյուրը յուրահատուկ է եղել. կառուցվել է անհատական արհեստավորների կողմից՝ պատվերով։ Արդյունաբերական հեղափոխության գալուստով գործարանները սկսել են զանգվածաբար արտադրել խաղալիքներ, այդ թվում՝ տիկնիկային տնակներ և մանրակերտեր, որոնք հարմար էին դրանց կահավորման համար։ Իրենց տիկնիկային տներով հայտնի գերմանական ընկերությունների թվում էին Քրիստիան Հաքերը, Մորից Գոտշալկը, Էլաստոլինը և Մորից Ռեյխելը։ Կարևոր անգլիական ընկերությունների ցանկում են *Silber & Fleming,* *Evans & Cartwright* և Lines Brothers (որը հետագայում դարձավ Tri-ang) արտադրողները: 

19-րդ դարի վերջին ամերիկյան տիկնիկային տնակներ են պատրաստվել Միացյալ Նահանգներում The Bliss Manufacturing Company-ի կողմից։ Ֆրանսիայում Դովիլի տիկնիկային տնակները պատրաստվել են *Villard & Weill* արտադրող ընկերության կողմից 20-րդ դարի առաջին քառորդումː

Մինչև Առաջին համաշխարհային պատերազմը Գերմանիան եղել է  ամենաարժեքավոր տիկնիկային տնակներ ու մանրանկարներ արտադրողը։ Տիկնիկային տներն արտադրվել են Գերմանիայի Նյուրնբերգ քաղաքում, որը տասնվեցերորդ դարից ի վեր հայտնի է եղել որպես  «խաղալիքների քաղաք»։ Նրանց մանկական տները համարվել ենժամանակակից տիկնիկային տների հիմնական չափանիշների հիմքըː  Գերմանական նշանավոր մանրակերտային ընկերություններից էին Մարկլինը, Ռոքը և Գրաները և ուրիշներ։ Նրանց արտադրանքը ոչ միայն անհագ կերպով հավաքվել է Կենտրոնական Եվրոպայում, այլև պարբերաբար արտահանվել է Մեծ Բրիտանիա և Հյուսիսային Ամերիկա։ Գերմանիայի մասնակցությունը Առաջին համաշխարհային պատերազմին լուրջ խոչընդոտներ է առաջացրել ինչպես արտադրության, այնպես էլ արտահանման մեջ։ Այլ երկրներում ի հայտ են եկել նոր արտադրողներ։

Ֆրանսիան արտադրել է Դովիլի տիկնիկների տներ անվամբ հայտնի տիկնիկային տնակներ։ Դրանք պատրաստվել են VILLARD & WEILL ընկերության կողմից, հիմնականում 1905-1925 թվականների միջև ընկած ժամանակահատվածում։ Այս խաղալիքների արտադրողը մրցանակներ է շահել Սիդնեյի, Փարիզի և Սենթ Լուիսի համաշխարհային ցուցահանդեսներում։

Ռոդ Այլենդի Փրովիդենս քաղաքի «TynieToy» ընկերությունն ամերիկյան հնաոճ տների և կահույքի իսկական կրկնօրինակներ է պատրաստել միատեսակ մասշտաբով՝ սկսած մոտավորապես 1917 թվականիցː 20-րդ դարի սկզբի այլ ամերիկյան ընկերություններն էին Roger Williams Toys, Tootsietoy, Schoenhut և Wisconsin Toy Co. -ն: Տիկնիկների տնակ տիկնիկներ ու մանրակերտեր արտադրվել են նաև  Ճապոնիայում, հիմնականում գերմանական բնօրինակ դիզայնի պատճենմամբ:

Երկրորդ համաշխարհային պատերազմից հետո տիկնիկային տնակները զանգվածաբար արտադրվել են գործարաններում՝ շատ ավելի մեծ մասշտաբով և նախկինում եղածից պակաս մանրակրկիտ վարպետությամբ։ 1950-ական թվականներին առևտրային վաճառքով զբաղվող տիպիկ տիկնիկային տնակ է պատրաստվել ներկված մետաղական թիթեղից և լցված պլաստմասե կահույքով։ Նման տները բավական մատչելի են դարձել, այնպես, որ զարգացած արևմտյան երկրների աղջիկների մեծ մասը, որոնք Երկրորդ համաշխարհային պատերազմից հետո վերականգնման հետ կապված խնդիրներ չունեին, կարողանային ունենալ դրանքː

## Ստանդարտ մասշտաբներ
ձախից|մինի|Ձախից՝ 1:24 մասշտաբ, 1:16 մասշտաբ, 1:12 մասշտաբ, 1:10 մասշտաբ
17-րդ և 18-րդ դարերի մանկական տնակները, ինչպես նաև 19-րդ և 20-րդ դարի սկզբի խաղալիք տիկնիկային տնակները հազվադեպ են եղե միատեսակ մասշտաբների, նույնիսկ որևէ առանձին տան առանձնահատկությունների կամ պարունակության համար։ Չնայած 19-րդ դարում մի շարք արտադրողներ արտադրել են մանրակերտ խաղալիք կահույքի հոսքեր, արտադրանքը չի պատրաստվել խիստ մասշտաբներով:

20-րդ և 21-րդ դարերի մեծ մասի մանկական խաղալիք տիկնիկային տնակներն ունեն *1:18* (կամ երկու երրորդ դյույմ մասշտաբ, որտեղ 1 ոտնաչափը ներկայացված է դյույմի 2/3-ով): Տարածված ապրանքանիշերի թվում են Lundby (Շվեդիա), Renwal, Plasco, Marx, Petite Princess և T. Cohn  (բոլորն էլ ամերիկյան), ինչպես նաև Caroline's Home, Barton, Dol-Toi և Tri-ang (անգլիական) ընկերությունները: Մի քանի ապրանքանիշեր օգտագործում են 1:16 կամ 3/4" մասշտաբ:

Մեծահասակ հավաքորդների համար ամենատարածված մասշտաբը *1:12* -ն է, որը կոչվում է նաև 1" կամ մեկ դյույմ մասշտաբ (որտեղ 1 ֆուտը ներկայացված է 1-դյույմով): Մեծահասակ հավաքորդների շրջանում կան նաև ավելի փոքր մասշտաբներ, որոնք շատ ավելի տարածված են Միացյալ Նահանգներում, քան Մեծ Բրիտանիայում: *1:24* կամ կես դյույմ մասշտաբը (1 ոտնաչափը 1/2 դյույմ է) տարածված էր Մարքսի տիկնիկային տներում 1950-ականներին, բայց լայնորեն հասանելի է դարձել հավաքորդական տներում միայն 2002 թվականից հետո, մոտավորապես նույն ժամանակ, երբ նույնիսկ ավելի փոքր մասշտաբները դարձան ավելի տարածված, ինչպիսիք են *1:48* կամ քառորդ դյույմ մասշտաբը (1 ոտնաչափը 1/4 դյույմ է) և 1:144 մասշտաբը կամ «տիկնիկային տունը տիկնիկային տան համար»: 1/24-րդ մասշտաբի տիկնիկային տները, ինչպես նաև ավելի փոքր մասշտաբների տիկնիկային տները կարող են համարվել այս չափսի մանրակերտ տների ընդամենը մեկ տեսակ։ 1/24-րդը (կամ գրեթե չտարբերվող 1/25-րդը) օգտագործվում է տարբեր մոդելների համար, այդ թվում՝ ցուցադրական մոդելների և այն բաների համար, որոնք հայտնի են որպես «տան պատկերներ»։ Սրանք սովորաբար կենտրոնանում են արտաքին մանրամասների վրա, այլ ոչ թե ներսի սենյակների, չնայած չկա որևէ պատճառ, որ տիկնիկների տունը չունենա իրատեսական արտաքին պատկեր, կամ տան պատկերը չներառի ներքին մանրամասներ։

20-րդ դարի կեսերին Գերմանիայում տարածում է գտել մետրիկ համակարգի վրա հիմնված 1:10 մասշտաբը։ Այսօր Գերմանիայից արտադրվող տիկնիկային տնակների մասշտաբը մնում է ավելի մոտ 1:10-ին, քան 1:12-ին։

Տիկնիկների տների ամենամեծ տարածված չափը 1:6 է, որը համաչափ է Բարբիի, Քենի, Բլայթի և այլ 11-12 դյույմ չափեր ունեցող տիկնիկների, նաև օրինակ, Re-Ment պլաստիկ խաղալիքների ճապոնական ընկերության արտադրած կահույքի ու աքսեսուարների համար։

## Կառուցում
մինի|Փայտե մանկական տիկնիկային տնակ՝ պլաստիկե կահույքով, 1:18 մասշտաբով, Նիդեռլանդներ, 1974թ.
Միացյալ Նահանգներում տների մեծ մասն ունի բաց հետնամաս և շքեղ ճակատային մաս, մինչդեռ բրիտանական տներն ավելի հակված են ունենալ ծխնիներով ճակատային մաս, որը բացվում է՝ ետևում երևում են սենյակները։

20-րդ դարում մանկական տիկնիկային տնակները սկսել պատրաստվել  տարբեր նյութերից, այդ թվում՝ մետաղից (թիթեղյա), մանրաթելային տախտակից, պլաստիկից և փայտից: Բացառությամբ *Lundby* շվեդական ընկերության, մանկական տիկնիկային տնակների համար նախատեսված 1:18 մասշտաբի կահույքն ամենից հաճախ պատրաստվում է  պլաստիկից։

Ժամանակակից հավաքովի և լիովին կառուցված տները սովորաբար պատրաստված են ֆաներայից կամ միջին խտության մանրաթելային տախտակից (MDF): Լեզվակներով և ակոսներով հավաքածուները պատրաստված են ավելի բարակ ֆաներայից և ամրացվում են լեզվակների և ակոսների համակարգով (գումարած սոսինձ): Այս տները սովորաբար թեթև են և ավելի էժան, բայց իրատեսական տեսք ունենալու համար հաճախ անհրաժեշտ է երեսպատում, կղմինդր կամ այլ արտաքին մշակում։ Ավելի ծանր ֆաներայից կամ MDF-ից պատրաստված հավաքածուներն ամրացվում են մեխերով և սոսինձով։

## Որպես հոբբի
մինի|Տիկնիկային տների իրեր 1:12 մասշտաբով
Տիկնիկների տան հոբբին ունի երկու հիմնական ուղղվածություն՝ տիկնիկների տների կառուցում և/կամ գնում՝ պատրաստված մեծահասակների կողմից կամ նրանց համար, և ժամանակակից, վինտաժային կամ հնաոճ տիկնիկների տների հավաքորդություն, որոնք հաճախ սկզբնապես պատրաստված էին երեխաների համարː

### Տիկնիկների տներ, որոնք պատրաստված են մեծահասակ սիրահարների կողմից կամ նրանց համար
Տիկնիկային տնակներ սիրողական և հավաքորդական նպատակներով  հասանելի են տարբեր ձևերով՝ պատրաստի և զարդարված տնակներից մինչև հավաքածուներ և հաճախորդի նախագծով պատրաստված անհատական տներ։ Ոմանք նախագծում և կառուցում են իրենց տիկնիկային տները։ Ավելի պարզ նախագծերը կարող են բաղկացած լինել իրար վրա դարսված և որպես սենյակներ օգտագործվող տուփերից։ Տիկնիկների տների ներսում զարդարելու համար օգտագործվող մանրակերտ առարկաների թվում են կահույքը, ինտերիերի զարդարանքները, տիկնիկները և այնպիսի իրեր, ինչպիսիք են գրքերը, բազմոցները, կահույքը, պաստառները և նույնիսկ ժամացույցները։ Որոշները ներառում են ֆունկցիոնալ խոհանոցային սարքավորումներ՝ մանրակերտ սնունդ պատրաստելու համարː Սիրահարների համար տիկնիկային տնակներ կան ինչպես պատրաստի, այնպես էլ հավաքովի, բայց կարող են նաև ինքնաշեն լինել։

Տարվա ընթացքում տարբեր մանրակերտական կազմակերպությունների և սիրահարների կողմից կազմակերպվում են տասնյակ ցուցահանդես վաճառքներ, որտեղ արհեստավորներն ու վաճառողները ցուցադրում և վաճառում են մանրակերտեր։ Հաճախ շոուի մաս են կազմում սեմինարներն ու գործնական պարապմունքները: Մանրակերտեր վաճառող խանութները նույնպես դասընթացներ են անցկացնում։ Հետաքրքրվողները պատկերներ են կիսում առցանց և օգտագործում են ինտերնետային ֆորումներ, բլոգներ և այլ առցանց սոցիալական ցանցեր՝ տիկնիկների տնակների և մանրանկարների մասին տեղեկատվություն տարածելու համար։

### Վինտաժային կամ հնաոճ իրերով տների հավաքածու
[մինի|Սթրոմերի տիկնիկների տունը, 1639, [Գերմանական ազգային թանգարան]]
Վինտաժային և հնաոճ տիկնիկների տներ հավաքելու արժեքի և հաճույքի ճանաչումը որպես հոբբի հիմնականում պայմանավորված է երկու մասնագետների՝ Մեծ Բրիտանիայում Վիվիեն Գրինի (1904-2003) և ԱՄՆ-ում Ֆլորա Գիլ Ջեյքոբսի (1918-2006) հրապարակումներով։ 

Վիվիեն Գրինի առաջին գիրքը՝ *«18-րդ և 19-րդ դարերի անգլիական տիկնիկային տները»*, հրատարակվել է 1955 թվականին։ Նույն թվականին Լոնդոնում կազմակերպվել է մի քանի երկրներից ժամանած այդ ժամանակաշրջանի տիկնիկային տների ցուցահանդեսː Ֆլորա Գիլ Ջեյքոբսի առաջին գիրքը՝ *«Տիկնիկների տների պատմությունը»*, հրատարակվել է 1953 թվականինː Երկու հավաքորդներն էլ բացել են տիկնիկների տներին նվիրված թանգարաններ՝ Ռոտոնդան (1962-1998) Օքսֆորդում, և Վաշինգտոնի տիկնիկների տան և խաղալիքների թանգարանը (1975-2004, ԱՄՆ)ː

Աշխարհի տարբեր երկրներից հավաքորդները կիսվում են լուսանկարներով, խորհուրդներով, հարցումներով և տեղեկատվությամբ տպագիր հրատարակությունների միջոցով, ինչպիսիք են՝ *«International Dolls' House News»-ը* (մոտ 1969-2002), *«American Miniaturist»* -ը, *«Dolls House»-ը և «Miniature Scene»* -ը։ Այսօր կայքերը, բլոգները, սոցիալական ցանցերը և առցանց ֆորումները թույլ են տալիս ավելի շատ հավաքորդների կիսվել իրենց հոբբիով։

## Նշանավոր տիկնիկային տներ
Աննա Քյոֆերլինի (այլևս գոյություն չունեցող) Նյուրնբերգյան տիկնիկային տունը պատվիրվել է 1631 թվականին և հրապարակայնորեն ցուցադրվել ու գովազդվել է Քյոֆերլինի կողմից թղթի վրա գրված յուրօրինակ բանաստեղծությունների տեսքովː
[աջից|մինի|Սառա Ռոտեի  18-րդ դարի հոլանդական կաբինետային տիկնիկային տնակներից մեկը [Ֆրանս Հալսի թանգարան|Ֆրանս Հալսի թանգարանում]]
17-րդ դարի հոլանդական նշանակալի տիկնիկային տնակների շարքում են Սառա Ռոտեի (1699-1751) 18-րդ դարի Ամստերդամի (Նիդեռլանդներ) տիկնիկային տները, որոնցից մեկը գտնվում է Ֆրանս Հալսի թանգարանում, իսկ մյուսը՝ Հաագայի քաղաքային թանգարանում, Պետրոնելլա դե լա Քորթի տիկնիկային տունը Կենտրոնական թանգարանում (Ուտրեխտ) և Պետրոնելլա Օորտմանի տիկնիկային տունը Ամստերդամի պետական թանգարանում։ Ամստերդամի պաետական թանգարանը` Ռեյքսմյուզեումը գնահատում է, որ Պետրոնելլա Օորտմանը իր մանրակերտ տան վրա ծախսել է քսանից երեսուն հազար գուլդեն, որն այդ ժամանակ գրեթե հավասար էր Ամստերդամի ջրանցքներից մեկի ափին գտնվող իրական տան գնին։ Այս բոլոր տիկնիկային տնակներում մանրամասնորեն ներկայացված են սպիտակեղենի սենյակը (լվացքատունը), խոհանոցը և ննջասենյակներըː
[մինի|[Տուվե Յանսոն իր մումի թրոլների հետ, 1956]]
Ֆինլանդիայի Տամպերե քաղաքում գտնվող Մումիների թանգարանը ցուցադրում է *Մումիների տունը* ՝ Տուվե Յանսոնի մումի թրոլների կերպարների շուրջ ստեղծված տիկնիկային տունը։ Տունը կառուցել են Յանսոնի, Տուուլիկի Պիետիլան և Պենտտի Էյստոլան և հետագայում այն նվիրաբերել են Տամպերե քաղաքինː Թանգարանում կան նաև տասնյակ Մումի կերպարներ, որոնք բոլորը պատրաստել է Տուուլիկի Պիետիլան։ 

Տիկնիկների տուն թանգարանը (գերմ.` Puppenhausmuseum) Բազելում (Շվեյցարիա), իր տեսակի մեջ ամենամեծ թանգարանն է Եվրոպայում։

Ռուսաստանում ամենահայտնի տիկնիկային տունը Նաշչոկինի Մոսկվայի տան ճշգրիտ մանրակերտն է (Սա Ալեքսանդր Պուշկինի վերջին մոսկովյան հասցեն է. նա Նաշչոկինի հետ մնացել է 1836 թվականի մայիսի 3-ից 20-ը)ː Մանրակերտը կառուցվել է Նաշչոկինի պատվերով 1830-ականներինː  2,5 × 2 մ չափերով այդ տիկնիկաին տունն այժմ գտնվում է Պուշկինի անվան ազգային թանգարանի հավաքածուում:  Տան բոլոր իրերը իրական իրերի գործող մոդելներ են և պատրաստվել են նույն գործարաններում, ինչ իրականները։ Օրինակ, դաշնամուրը, որի վրա հնարավոր է նվագվել գործելու շյուղերով, պատկանում է *Fisher* ընկերությանը։

Միացյալ Թագավորությունում, *Ափպարկի մանկական տունը* (մոտ 1730թ.) ցուցադրվում է Արևմտյան Սասեքսի Ափպարկում և պատկանում է Ազգային հիմնադրամին։ *Նոստել վանական համալիրի մանկական տունը* (մոտ 1730թ.) ցուցադրվում է Յորքշիրի Նոստել վանական համալիրում, որը նույնպես պատկանում է Մեծ Բրիտանիայի Ազգային հիմնադրամին։ *Թեյթ Հաուսը* (1760) ցուցադրվում է Լոնդոնի Մանկության թանգարանում, Անգլիաː
[աջից|մինի|Թագուհի Մարիամի տիկնիկների տուն, որը կառուցվել է [Մարիա Թեքցի|Մարիամ Թեքցու համար, 1924 թվականին]]
Մարիամի տիկնիկների տունը նախագծվել է Մեծ Բրիտանիայի թագուհի Մարիամի համար 1924 թվականին՝ ժամանակի առաջատար ճարտարապետ սըր Էդվին Լուտյենսի կողմից, և ցուցադրվում է Վինձորի ամրոցումː Առաջին անգամ ցուցադրվելիս այն յոթ ամսվա ընթացքում այցելել է 1.6 միլիոն մարդː Այն մոտավորապես 5 ոտնաչափ բարձրություն ունի, պարունակում է 16 սենյակ և կառուցման համար պահանջվել է 4 տարի։ Տիկնիկների տնակն ունի աշխատող սանտեխնիկա և լույսեր, և լի է այդ ժամանակաշրջանի լավագույն և ամենաժամանակակից ապրանքների մանրակերտ իրերով։  Հայտնի գրողները հատուկ գրքեր են գրել Մարիամ Թեքցու տիկնիկային տան գրադարանի համար. Սըր Արթուր Կոնան Դոյլի և Ռեդյարդ Քիփլինգի նման գրողները այդ տանը նվիրել են հատուկ գրքեր, որոնք գրվել և կազմվել են տիկնիկային տան մասշտաբին համապատասխան չափսերովː Օրինակ, Արթուր ԿոնանԴոյլի գիրքը` «Ինչպես Վաթսոնը սովորեց հնարքը» (1924) կազմված է 503 բառից,  ունի 34 էջ և  3.8 սմ × 3.2 սմ չափսերː

Տիտանիայի պալատը ցուցադրվում է Դանիայի Էգեսկով ամրոցում, որը մանրակերտային ամրոց է, որը ձեռքով կառուցվել է իռլանդացի կահույքագործ Ջեյմս Հիքս և որդիների կողմից, որոնց պատվիրել է սըր Նևիլ Ուիլկինսոնը 1907-1922 թվականներին։ Պալատը 1.2 մետր բարձրություն ունի, պարունակում է 18 սենյակ, և կառուցման համար պահանջվել է 15 տարիː Այն կառուցվել է Իռլանդիայում, բայց 1978 թվականին Sotheby's-ի Լոնդոնի աճուրդի տանը մրցույթային պայքարում հաղթել է Դանիանː 

*Թարայի պալատը* գտնվում է Թարայի պալատի մանկության թանգարանում՝ Էնիսկերիի մոտ գտնվող Փաուերսքորթ կալվածքի տարածքում (Իռլանդիա)ː Այն կառուցվել է 10 տարի, 1.2 մետր բարձրություն ունի, պարունակում է 22 սենյակ, և կառուցվել է Ռոն ՄաքԴոնելի կողմից 1978 թվականից սկսած, այն բանից հետո, երբ նրան չի հաջողվել ապահովել Տիտանիայի պալատի վերադարձը Իռլանդիա։ Այն կահավորված է մանրանկարչական հնաոճ իրերովː

Ստետհայմերի տիկնիկային տունը կառուցվել է Նյու Յորքում Քերի Ուոլթեր Ստետհայմերի կողմից 1916-1935 թվականների ընթացքում։ Շատ ժամանակակից նկարիչներ, այդ թվում՝ Մարսել Դյուշանը, Ալեքսանդր Արչիպենկոն, Ջորջ Բելոուզը, Գաստոն Լաշեզը և Մարգարիտ Զորաչը, իրենց արվեստի մանրանկարներ են պատրաստել տիկնիկների տան համարː Այն 28 դյույմ բարձրություն ունի և պարունակում է 12 սենյակ, և այժմ գտնվում է Նյու Յորք քաղաքի թանգարանումː 

*Թորն* *մանրակերտ սենյակները* 68 մանրանկարչական սենյակային արկղեր են, որոնցից յուրաքանչյուրն ունի տարբեր թեմա, նախագծվել են Նարցիսա Նիբլեք Թորնի կողմից, իսկ դրանց կահույքը ստեղծվել է արհեստավորների կողմից 1930-ական և 1940-ական թվականներին։ Դրանք այժմ գտնվում են Չիկագոյի արվեստի ինստիտուտում, Ֆինիքսի արվեստի թանգարանում և Նոքսվիլի արվեստի թանգարանում (Թենեսի), մեկը` Ինդիանապոլիսի մանկական թանգարանումː

ձախից|մինի|Աստոլատ տիկնիկային ամրոցի արտաքին տեսքը, որը կառուցվել է 1976-1986 թվականներին ԱՄՆ-ում
Ամերիկացի համր ֆիլմերի դերասանուհի Քոլին Մուրի տիկնիկային տունը կոչվում է «*Փերիերի ամրոց»*։ Այն 7 ֆուտ բարձրություն ունի, ունի տասներկու սենյակ և կառուցվել է 7 տարի՝ սկսած 1928 թվականից։ 2012 թվականի դոլարով Փերի ամրոցը կարժենար 7 միլիոն դոլար, իսկ առաջին անգամ շրջագայության դուրս գալուց հետո այն չորս տարվա ընթացքում ապահովել է 9 միլիոն դոլարի եկամուտː Այն ցուցադրվում է 1950-ական թվականներից ի վեր Չիկագոյի (Իլինոյս) գիտության և արդյունաբերության թանգարանում և ամեն տարի այցելում է մոտ 1.5 միլիոն մարդː

Աստոլատ տիկնիկային տուն ամրոցը ոգեշնչվել է Ալֆրեդ Թենիսոնի Լճի փերիի (Lady of the Lake) մասին պոեզիայից և կառուցվել է 1974-1987 թվականների միջև մանրանկարիչ Էլեյն Դիլի կողմից։ Այն գնահատվել է ավելի քան 7 միլիոն դոլար 2006 թվականին, իսկ 8.5 միլիոն դոլար՝ 2015 թվականին, հիմնականում ինտերիերի և մասերի արդիականացման պատճառովː Այն 9 ֆուտ բարձրություն ունի, ունի 29 սենյակ և ցուցադրվում է Նյու Յորքի Լոնգ Այլենդ քաղաքի Նասաու շրջանի արվեստի թանգարանումː   Քոլին Մուրի փերիի ամրոց-տիկնիկային տունը և Աստոլատ տիկնիկային ամրոցը նախագծվել են ֆիքսված հարակից արտաքին պատերով՝ եռաչափ դիտման էֆեկտ ստեղծելու համարː

## Կանանց և տիկնիկային տներ
Տասնյոթերորդ դարում տիկնիկային տների նկատմամբ հետաքրքրության ընդլայնմանը զուգընթաց, մանրակերտ տների սեռային կողմնորոշմամբ կազմակերպումը նույնպես տեղաշարժվել է դեպի ավելի կանացի ուշադրություն։ Տիկնիկային տները որպես «տղամարդկանց համար նախատեսված արտեֆակտ» հավաքորդական առարկա դիտարկելուց դեպի կանանց կողմից կազմակերպված ընտանեկան կյանքի մոդել: Հոլանդական տիկնիկային տները նման էին լիովին կահավորված սենյակների առանձին բաժանմունքներով պահարանների, քան իրական տները, որոնք ներկայացնում էին տնային տնտեսությունը՝ «մեծաքանակ սպիտակեղենով հագեցած սենյակների և խոհանոցների ներառման միջոցով»:

## Պատկերասրահ

Պատկեր:Maison de poupée de 1680 environ (5).jpg|alt=French dollhouse, 17th-century|Ֆրանսիական տիկնիկային տնակ, 17-րդ դար
Պատկեր:Casa di bambola della famiglia Bäumler di norimberga, 1650-1700 ca, 04 camera.JPG|alt=Dollhouse interior with dolls, Nuremberg, Germany, c. 1650–1700|Տիկնիկների տան ինտերիեր տիկնիկներով, Նյուրնբերգ, Գերմանիա, մոտ 1650–1700 թվականներ
Պատկեր:Beatrix Potter, Two Bad Mice, Dolls house.png|alt=Illustration of dolls and dollhouse, by Beatrix Potter, from The Tale of Two Bad Mice, England, 1904|Տիկնիկների և տիկնիկային տան նկարազարդում, հեղինակ՝ Բեատրիքս Փոթեր, *«Երկու վատ մկների պատմությունը»* գրքից, Անգլիա, 1904թ.
Պատկեր:Dollhouse Mauritania 20th century BM Af1982 15 1a.jpg|alt=Dollhouse made of clay, Mauritania, 20th century|Տիկնիկային տնակ կավից, Մավրիտանիա, 20-րդ դար
Պատկեր:Hollywoodschaukel Puppenhaus 1960er.jpg|alt=Detail of dollhouse terrace, Germany, 1960s|Տիկնիկային տան պատշգամբի մանրամասնություն, Գերմանիա, 1960-ականներ
Պատկեր:Villard Weill Dollhouse.jpg|alt=A Deauville Dollhouse, Villard & Weill, France - 1912|Դովիլի տիկնիկային տուն, Villard & Weill, Ֆրանսիա - 1912 թ
Պատկեր:Amy Carter poses with her doll house and cat, Misty Malarky Ying Yang - NARA - 177849.tif|alt=Amy Carter pictured in the White House with an American dollhouse, 1978|Էմի Քարթերը Սպիտակ տանը՝ ամերիկյան տիկնիկային տնակի մոտ, 1978 թվականին
Պատկեր:Doll house-Germany style.JPG|alt=Mass-produced German plastic Playmobil dollhouse, late 20th/early 21st century|Զանգվածային արտադրության գերմանական պլաստմասե Playmobil տիկնիկային տնակ, 20-րդ դարի վերջ/21-րդ դարի սկիզբ
Պատկեր:Miniature White House (16542003827).jpg|Նիքսոնի գրադարանում գտնվող մանրակերտ Սպիտակ տունը


## Ծանոթագրություններ

## Արտաքին հղումներ
* Տիկնիկների տներ Վիկտորիա և Ալբերտ թանգարանի մանկության թանգարանում
* Քրյուգերի հավաքածու - տիկնիկային տների մանրանկարների հավաքածու Նեբրասկա-Լինքոլնի համալսարանում
* Ավստրալիայի ազգային թանգարան, 1930-ականների տիկնիկների տուն, որը մոդելավորված է մանկական վեպի տան նմանությամբ։
* Մինի գանձերի վիքի։ Հիանալի ռեսուրս տիկնիկների տնակներ կառուցողների և սիրահարների համար։

Կատեգորիա:Դեկորատիվ-կիրառական արվեստ
Կատեգորիա:Թանգարանային նմուշներ
Կատեգորիա:Խաղալիքներ
Կատեգորիա:Ձեռագործություն
Կատեգորիա:Ճարտարապետություն
Կատեգորիա:Տիկնիկներ
Կատեգորիա:Տուն (շինություն)